Predkladacia správa

Prezident republiky listom č. 4511-2005-BA zo dňa 24. augusta 2005 na návrh predsedu vlády Slovenskej republiky odvolal Pavla Ruska z funkcie podpredsedu vlády SR a člena vlády SR povereného riadením Ministerstva hospodárstva Slovenskej republiky.

Prezident republiky listom č. 4675-2005-BA zo dňa 4. októbra 2005 vymenoval za podpredsedu vlády SR a poveril riedením Ministerstva hospodárstva SR Jirka Malchárka. 

V zmysle článku 5, ods. 2 Štatútu Rady hospodárskeho a sociálneho partnerstva SR, ktorý nadobudol účinnosť dňa 1. decembra 2004, predsedom rady je podpredseda vlády Slovenskej republiky a minister hospodárstva Slovenskej republiky. Zástupcov štátu, ktorým je i predseda rady, vymenúva v zmysle čl. 4, ods. 2 Štatútu RHSP SR vláda Slovenskej republiky. 

Na základe uvedených článkov predkladám návrh na odvolanie Pavla Ruska z funkcie predsedu Rady hospodárskeho a sociálneho partnerstva Slovenskej republiky. Zároveň predkladám návrh na vymenovanie Jirka Malchárka, podpredsedu vlády a ministra hospodárstva SR, za predsedu Rady hospodárskeho a sociálneho partnerstva Slovenskej republiky.